**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_\_\_\_\_\_\_\_\_\_\_\_\_\_\_\_\_ 2020 թվականի N –Ն**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՕԳՈՍՏՈՍԻ 28-Ի N 895-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ**

Համաձայն «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքի 3-րդ, 5-րդ հոդվածների և Հայաստանի Հանրապետության քաղաքացիական օրենսգրքի 928.8-րդ և 928.9-րդ հոդվածների, «Հայաստանի Հանրապետության քննչական կոմիտեի մասին» օրենքի 56-րդ հոդվածի 4-րդ մասի, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի և 34-րդ հոդվածի 1-ին մասի` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի օգոստոսի 28-ի «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքի կիրարկումն ապահովելու մասին N 895-Ն որոշման (այսուհետ՝ որոշում) մեջ կատարել հետևյալ լրացումները և փոփոխությունները.

1. որոշման 2-րդ կետը լրացնել 7-րդ ենթակետով հետևալ բովանդակությամբ.

«7) մասնագիտական ստաժում հաշվառվող՝ որոշ պետական պաշտոններ զբաղեցնելու ժամանակահատվածները՝ համաձայն N 7 հավելվածի:».

1. որոշումը լրացնել N 7 հավելվածով՝ համաձայն հավելվածի.
2. որոշման N 1 հավելվածում՝

ա. 2-րդ կետը լրացնել հետևյալ բովանդակությամբ` 5-րդ և 6-րդ ենթակետերով.

«5 բանկ` Աշխատանքի և սոցիալական հարցերի նախարարության սոցիալական ապահովության ծառայության հետ Հայաստանի Հանրապետության քաղաքացիական օրենսգրքով սահմանված՝ միանվագ դրամական վճարների հաշվի պայմանագիր կնքած բանկ.

6) բանկային հաշիվ` Հայաստանի Հանրապետության քաղաքացիական օրենսգրքի 928.8-րդ հոդվածի 1-ին մասով սահմանված կարգով բանկում բացված միանվագ դրամական վճարների հաշիվ:.

բ. 4-րդ կետը «եղանակով» բառից հետո լրացնել «`բանկում դիմողի անվամբ բացված բանկային հաշվին փոխանցելու միջոցով» բառերով.

գ. 5-րդ կետի 1-ին ենթակետի «ա» պարբերությունում «բանկային հաշվի համարը» բառերը փոխարինել «էլեկտրոնային փոստի հասցեն և հեռախոսահամարը (առկայության դեպքում), բանկի անվանումը, որտեղից դիմողը ցանկանում է ստանալ հուղարկավորության նպաստը» բառերով և ենթակետը լրացնել հետևյալ բովանդակությամբ «գ» պարբերությամբ.

«գ. նշում այն մասին, որ դիմողը տեղեկացված է, որ բանկային հաշիվ բացելու համար անհրաժեշտ տվյալները բանկին փոխանցելու ամսվանից հաշված՝ 12 ամսվա ընթացքում, հուղարկավորության նպաստի գումարը մասնակի կամ ամբողջությամբ ստանալու պահանջ բանկին չներկայացնելու դեպքում այդ գումարը վերադարձվում է Հայաստանի Հանրապետության պետական բյուջե:».

դ. 9-րդ կետում դիմողի բառը փոխարինել «բանկում դիմողի անվամբ բացված բառերով.

ե. 11-րդ կետում Զոհվածի ընտանիքի անդամը (սույն կարգով սահմանված դեպքում՝ նաև օրինական ներկայացուցիչը) միանվագ դրամական օգնությունը նշանակելու համար տարածքային բաժին է ներկայացնում բառերը փոխարինել «Միանվագ դրամական օգնությունը նշանակելու համար ցանկացած տարածքային բաժին է ներկայացվում`» բառերով.

զ. 11-րդ կետի 1-ին ենթակետի ա պարբերությունում բանկային հաշվի համարը (խնամակալի դիմելու դեպքում` երեխայի անվամբ բացված) բառերը փոխարինել էլեկտրոնային փոստի հասցեն և հեռախոսահամարը (առկայության դեպքում), բանկի անվանումը, որտեղից զոհվածի ընտանիքի անդամը (սույն կարգով սահմանված դեպքում՝ նրա օրինական ներկայացուցիչը) ցանկանում է ստանալ միանվագ դրամական օգնությունը բառերով.

է. 11-րդ կետի 1-ին ենթակետը լրացնել հետևյալ բովանդակությամբ «գ» և «դ» պարբերություններով.

«գ. զոհվածի ընտանիքի անդամի (սույն կարգով սահմանված դեպքում՝ նաև նրա օրինական ներկայացուցչի) անունը, ազգանունը, անձը հաստատող փաստաթղթի սերիան և համարը, հանրային ծառայությունների համարանիշը կամ հանրային ծառայությունների համարանիշ չստանալու մասին տեղեկանքի համարը, բնակության (հաշվառման) վայրի հասցեն, էլեկտրոնային փոստի հասցեն և հեռախոսահամարը (առկայության դեպքում), եթե դիմողը զոհվածի ընտանիքի անդամը (նրա օրինական ներկայացուցիչը) չէ.

դ. նշում այն մասին, որ զոհվածի ընտանիքի անդամը (սույն կարգով սահմանված դեպքում՝ նրա օրինական ներկայացուցիչը) տեղեկացված է, որ բանկային հաշիվ բացելու համար անհրաժեշտ տվյալները բանկին փոխանցելու ամսվանից հաշված՝ 12 ամսվա ընթացքում, միանվագ դրամական օգնության գումարը մասնակի կամ ամբողջությամբ ստանալու պահանջ բանկին չներկայացնելու դեպքում միանվագ դրամական օգնության գումարը վերադարձվում է Հայաստանի Հանրապետության պետական բյուջե.».

ը. 11-րդ կետի 3-րդ ենթակետը «դիմողի» բառից հետո լրացնել «(եթե դիմողը զոհվածի ընտանիքի անդամը (սույն կարգով սահմանված դեպքում՝ նաև նրա օրինական ներկայացուցիչը) չէ) և զոհվածի ընտանիքի անդամի (սույն կարգով սահմանված դեպքում՝ նաև նրա օրինական ներկայացուցչի)» բառերով.

թ. 13-րդ կետի 2-րդ ենթակետում «դիմողին» բառը փոխարինել «զոհվածի ընտանիքի անդամին (սույն կարգով սահմանված դեպքում՝ նրա օրինական ներկայացուցչին)» բառերով.

ժ. 14-րդ կետում «դիմողը» բառը փոխարինել «զոհվածի ընտանիքի անդամը» բառերով.

ժա. 15-րդ կետում դիմողի բառը փոխարինել «զոհվածի ընտանիքի անդամի (սույն կարգով սահմանված դեպքում՝ նրա օրինական ներկայացուցչի) անվամբ բացված բառերով.

ժբ. 16-րդ կետում «դիմողին» բառը փոխարինել «հուղարկավորություն կատարած անձին կամ զոհվածի ընտանիքի անդամին կամ սույն կարգով սահմանված դեպքում՝ նաև նրա օրինական ներկայացուցչին (այսուհետ` շահառու)» բառերով, իսկ «դիմողի» բառը փոխարինել «շահառուի» բառով.

ժգ. 17-րդ կետից հետո լրացնել հետևյալ բովանդակությամբ 17.1-ին, 17.2-րդ և 17.3-րդ կետերով.

17.1. Նշանակված, սակայն հուղարկավորություն կատարած անձի մահվան պատճառով չվճարված հուղարկավորության նպաստի գումարը ենթակա է ժառանգման:

17.2. Նշանակված, սակայն զոհվածի ընտանիքի անդամի զոհվածի ընտանիքի անդամի նրա օրինական ներկայացուցչի մահվան պատճառով չվճարված միանվագ դրամական օգնության գումարը վճարվում է զոհվածի ընտանիքի` այդ օգնությունը ստանալու իրավունք ունեցող այլ անդամին զոհվածի ընտանիքի անդամի օրինական ներկայացուցչին:

17.3. Հուղարկավորության նպաստը կամ միանվագ դրամական օգնության գումարը վճարվում է «Պետական կենսաթոշակների մասին» Հայաստանի Հանրապետության օրենքով և Հայաստանի Հանրապետության կառավարության 2011 թվականի մայիսի 5-ի N 670-Ն որոշմամբ կենսաթոշակառուի մահվան դեպքում տրվող թաղման նպաստը վճարելու համար սահմանված կարգով:».

1. որոշման N 2 հավելվածում՝

ա. 3-րդ կետը շարադրել հետևյալ խմբագրությամբ.

«3. Կենսաթոշակ նշանակելիս և կենսաթոշակի չափը հաշվարկելիս օրենքի N 1 հավելվածով սահմանված պաշտոններ զբաղեցնելու ժամանակահատվածներին հավասարեցվում են Կառավարության 2014 թվականի օգոստոսի 28-ի թիվ 895-Ն որոշմամբ հաստատված N 7 հավելվածի 3-րդ սյունակում նշված պաշտոններ զբաղեցնելու ժամանակահատվածները:».

բ. 4-րդ կետում «հատուկ քննչական ծառայության ծառայողի, քննչական կոմիտեի ծառայողի, հարկային ծառայության քննիչի, մաքսային ծառայության քննիչի» բառերը փոխարինել «հատուկ քննչական ծառայությունում ինքնավար պաշտոն զբաղեցրած, քննչական կոմիտեի ծառայողի, հարկային ծառայության քննիչի (այդ թվում՝ քննչական վարչության պետի և նրա տեղակալների, բաժնի պետի և նրա տեղակալների), մաքսային ծառայության քննիչի (այդ թվում՝ քննչական վարչության բաժնի պետի և նրա տեղակալների)» բառերով.

գ. 4-րդ կետից հետո լրացնել հետևյալ բովանդակությամբ 4.1-ին կետ.

4.1. Օրենքի 9-րդ հոդվածի 3-րդ մասում նշված` մասնագիտական աշխատանքային ստաժում հաշվառվում է նաև քննչական կոմիտեի ծառայողի պաշտոն զբաղեցնելու ժամանակահատվածը:.

դ. 11-րդ կետից հետո լրացնել հետևյալ բովանդակությամբ 12-րդ կետ.

12. Եվրասիական տնտեսական հանձնաժողովի կոլեգիայի անդամի և Եվրասիական տնտեսական միության դատարանի դատավորի պաշտոն զբաղեցնելու ժամանակահատվածը մասնագիտական ստաժում հաշվառվում է անձի համար կենսաթոշակային վճարը Հայաստանի Հանրապետության պետական բյուջե կատարված լինելու դեպքում, ինչը հաստատվում է «Եկամտային հարկի, շահութահարկի և սոցիալական վճարի անձնավորված հաշվառման մասին» Հայաստանի Հանրապետության օրենքով սահմանված տեղեկատվական բազայից ստացված տեղեկատվությամբ:.

1. որոշման N 3 հավելվածում՝

ա. 1-ին կետից հետո լրացնել հետևյալ բովանդակությամբ 1.1-ին կետով.

«1.1. Սույն կարգում կիրառվող հասկացություններն են՝

1 բանկ` Աշխատանքի և սոցիալական հարցերի նախարարության սոցիալական ապահովության ծառայության այսուհետ` ծառայություն հետ Հայաստանի Հանրապետության քաղաքացիական օրենսգրքով սահմանված՝ միանվագ դրամական վճարների հաշվի պայմանագիր կամ սոցիալական ապահովության հաշվի պայմանագիր կնքած բանկ.

2) բանկային հաշիվ` Հայաստանի Հանրապետության քաղաքացիական օրենսգրքի 928.8-րդ հոդվածի 1-ին մասով սահմանված կարգով բացված միանվագ դրամական վճարների հաշիվ կամ 928.9-րդ հոդվածի 1-ին մասով սահմանված կարգով բանկում բացված սոցիալական ապահովության հաշիվ.».

բ. 2-րդ կետի 1-ին ենթակետի «ա» պարբերությունը «հասցեն,» բառից հետո լրացնել «էլեկտրոնային փոստի հասցեն և հեռախոսահամարը (առկայության դեպքում),» բառերով, իսկ բ պարբերությունում դիմողի բանկային հաշվի համարը բառերը փոխարինել ծառայության հետ սոցիալական ապահովության պայմանագիր կնքած բանկի անվանումը, որտեղից դիմողը ցանկանում է ստանալ կենսաթոշակը բառերով,

գ. 2-րդ կետի 1-ին ենթակետը լրացնել հետևյալ բովանդակությամբ «դ» պարբերությամբ.

«դ. նշում այն մասին, որ դիմողը տեղեկացված է բանկ ներկայանալու և բանկի հետ համապատասխան բանկային հաշվի պայմանագիր կնքելու անհրաժեշտության, ինչպես նաև տարեկան մեկ անգամ` ոչ ուշ, քան վերջին անգամ բանկ ներկայանալու ամսվան հաջորդող 12-րդ ամսվա վերջին աշխատանքային օրը, անձամբ բանկ ներկայանալու միջոցով կամ առանց բանկ ներկայանալու` Կառավարության սահմանած կարգով Հայաստանի Հանրապետությունում լինելը բանկին հավաստելու՝ իր պարտավորության մասին կենսաթոշակի գումարն անկանխիկ եղանակով վճարվելու դեպքում:».

դ. 5-րդ կետի 2-րդ ենթակետում «23» թիվը փոխարինել «26» թվով.

ե. 8-րդ կետի 1-ին ենթակետը «ա» պարբերությունը «հասցեն,» բառից հետո լրացնել «էլեկտրոնային փոստի հասցեն և հեռախոսահամարը (առկայության դեպքում),» բառերով, իսկ բ պարբերությունում դիմողի բանկային հաշվի համարը բառերը փոխարինել ծառայության հետ սոցիալական ապահովության պայմանագիր կնքած բանկի անվանումը, որտեղից դիմողը ցանկանում է ստանալ կենսաթոշակը բառերով.

զ. 8-րդ կետի 1-ին ենթակետը լրացնել հետևյալ բովանդակությամբ «դ» պարբերությամբ.

«դ. նշում այն մասին, որ դիմողը տեղեկացված է բանկ ներկայանալու և բանկի հետ համապատասխան բանկային հաշվի պայմանագիր կնքելու անհրաժեշտության, ինչպես նաև տարեկան մեկ անգամ` ոչ ուշ, քան վերջին անգամ բանկ ներկայանալու ամսվան հաջորդող 12-րդ ամսվա վերջին աշխատանքային օրը, անձամբ բանկ ներկայանալու միջոցով կամ առանց բանկ ներկայանալու` Կառավարության սահմանած կարգով Հայաստանի Հանրապետությունում լինելը բանկին հավաստելու՝ իր պարտավորության մասին կենսաթոշակի գումարն անկանխիկ եղանակով վճարվելու դեպքում.».

է. 12-րդ կետը լրացնել հետևյալ բովանդակությամբ նոր նախադասությամբ. «Այս դեպքում, եթե աշխատանքային կամ զինվորական կենսաթոշակ կամ նպաստ ստանալու իրավունքը դադարեցնելուն հաջորդող ժամանակահատվածի համար անձին վճարվել է աշխատանքային կամ զինվորական կենսաթոշակ կամ նպաստ, ապա վճարված կենսաթոշակի կամ նպաստի գումարը պահվում է (հաշվանցվում է) «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքով նշանակված կենսաթոշակի գումարից:».

ը. 13-րդ կետը շարադրել հետևյալ խմբագրությամբ.

«13. Օրենքի հիման վրա կենսաթոշակի չափը հաշվարկելիս` «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքով անձի զբաղեցրած պաշտոնների համար սահմանված առավելագույն գործակիցը որոշելու համար հիմք է ընդունվում Կառավարության 2014 թվականի օգոստոսի 28-ի թիվ 895-Ն որոշմամբ հաստատված N 7 հավելվածում նշված` անձի զբաղեցրած պաշտոնների համար «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքով սահմանված գործակիցները:».

թ. 15-րդ կետը շարադրել հետևյալ խմբագրությամբ.

«15. Օրենքով նշանակված կենսաթոշակը, կենսաթոշակ ստանալու իրավունքը դադարեցնելու դեպքում չվճարված կենսաթոշակի գումարը և կենսաթոշակառուի մահվան դեպքում տրվող թաղման նպաստը վճարվում է «Պետական կենսաթոշակների մասին» Հայաստանի Հանրապետության օրենքով և Հայաստանի Հանրապետության կառավարության 2011 թվականի մայիսի 5-ի N 670-Ն որոշմամբ համապատասխանաբար կենսաթոշակը, կենսաթոշակ ստանալու իրավունքը դադարեցնելու դեպքում չվճարված կենսաթոշակի գումարը և կենսաթոշակառուի մահվան դեպքում տրվող թաղման նպաստը վճարելու համար սահմանված կարգով:».

ժ. 20-րդ կետը «ծառայության ծառայողի» բառերը փոխարինել «ծառայությունում ինքնավար պաշտոնի, հարկային ծառայությունում քննիչի (քննչական վարչության պետի և նրա տեղակալների, բաժնի պետի և նրա տեղակալների), մաքսային ծառայությունում քննիչի (քննչական վարչության բաժնի պետի և նրա տեղակալների)» բառերով.

ժա. 21-րդ կետի 1-ին նախադասությունում «ծառայության ծառայողի» բառերը փոխարինել «ծառայությունում ինքնավար պաշտոնից, հարկային ծառայությունում քննիչի (քննչական վարչության պետի և նրա տեղակալների, բաժնի պետի և նրա տեղակալների), մաքսային ծառայությունում քննիչի (քննչական վարչության բաժնի պետի և նրա տեղակալների) բառերով, իսկ կետը լրացնել հետևյալ բովանդակությամբ նոր նախադասությամբ.

«Եթե օրենքի 9-րդ հոդվածի 3-րդ մասով սահմանված հիմքով կենսաթոշակ նշանակելուց հետո անձը զբաղեցրել է քննչական կոմիտեի ծառայողի պաշտոն, ապա սույն կետի համաձայն՝ նշանակված կենսաթոշակն ստանալու իրավունքը վերականգնելիս՝ մասնագիտական աշխատանքային ստաժում հաշվառվում է նաև քննչական կոմիտեի ծառայողի պաշտոն զբաղեցնելու ժամանակահատվածը և կենսաթոշակի չափը այդ ստաժի համար վերահաշվարկվում է «Հայաստանի Հանրապետության քննչական կոմիտեի մասին» օրենքի 56-րդ հոդվածի 4-րդ մասի 3-րդ պարբերությամբ սահմանված կարգով:».

ժբ. 22-րդ կետում «սահմանված կարգով» բառերից հետո լրացնել «` հաշվի առնելով անձի զբաղեցրած պաշտոնների համար սահմանված առավելագույն գործակիցը, կենսաթոշակի չափը հաշվարկելու համար սահմանված հիմնական կենսաթոշակի չափը և մասնագիտական ստաժի ստաժի մեկ տարվա արժեքը» բառերը.

ժգ. 24-րդ կետը «կենսաթոշակի չափը» բառից հետո լրացնել «առանց կենսաթոշակառուի գրավոր դիմումի» բառերով.

Ժդ. 24.1-ին կետի «և 5-րդ» բառերը փոխարինել «, 5-րդ և 5.1-ին» բառերով.

ժե. 29-րդ կետի 1-ին կետի «ա» պարբերությունը «վայրի հասցեն,» բառից հետո լրացնել «էլեկտրոնային փոստի հասցեն և հեռախոսահամարը (առկայության դեպքում),», իսկ «բ» պարբերությունը շարադրել հետևյալ խմբագրությամբ.

«բ. ծառայության հետ միանվագ դրամական վճարների հաշվի պայմանագիր կնքած բանկի անվանումը, որտեղից դիմողը ցանկանում է ստանալ թաղման նպաստը,:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |
| --- |
| **Հավելված** **ՀՀ կառավարության 2020 թվականի** **----------------------------- որոշման** |

|  |  |
| --- | --- |
|  | **«Հավելված N 7**  **ՀՀ կառավարության 2014 թվականի**  **օգոստոսի 28-ի N 895-Ն որոշման** |

**ՄԱՍՆԱԳԻՏԱԿԱՆ ՍՏԱԺՈՒՄ ՀԱՇՎԱՌՎՈՂ՝ ՈՐՈՇ ՊԵՏԱԿԱՆ ՊԱՇՏՈՆՆԵՐ ԶԲԱՂԵՑՆԵԼՈՒ ԺԱՄԱՆԱԿԱՀԱՏՎԱԾՆԵՐԸ**

|  |  |  |  |
| --- | --- | --- | --- |
| Հ/Հ | Պետական պաշտոններ, որոնքզբաղեցնելու ժամանակահատվածները հաշվառվում են մասնագիտական ստաժում | Պետական պաշտոններն ըստ «Պաշտոնատար անձանց գործունեության ապահովման, սպասարկման և սոցիալական երաշխիքների մասին» օրենքի N 1 հավելվածի | Պետական պաշտոններն ըստ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի N 1 հավելվածի |
|  | 1 | 2 | 3 |
|  | Հայաստանի Հանրապետության վարչապետ  Հայաստանի Հանրապետության Մինիստրների խորհրդի նախագահ | Վարչապետ | Վարչապետ |
|  | Հայաստանի Հանրապետության Ազգային ժողովի նախագահ  Հայաստանի Հանրապետության Գերագույն խորհրդի նախագահ | Ազգային ժողովի պատգամավոր | Ազգային ժողովի նախագահ |
|  | Հայաստանի Հանրապետության Ազգային ժողովի նախագահի տեղակալ  Հայաստանի Հանրապետության Գերագույն խորհրդի նախագահի տեղակալ |  | Ազգային ժողովի նախագահի տեղակալ |
|  | Հայաստանի Հանրապետության Ազգային ժողովի մշտական հանձնաժողովի նախագահ  Հայաստանի Հանրապետության Գերագույն խորհրդի մշտական հանձնաժողովի նախագահ |  | Ազգային ժողովի մշտական հանձնաժողովի նախագահ |
|  | Հայաստանի Հանրապետության Ազգային ժողովի մշտական հանձնաժողովի նախագահի տեղակալ  Հայաստանի Հանրապետության Գերագույն խորհրդի մշտական հանձնաժողովի նախագահի տեղակալ |  | Ազգային ժողովի մշտական հանձնաժողովի նախագահի տեղակալ |
|  | Հայաստանի Հանրապետության Ազգային ժողովի պատգամավոր  Հայաստանի Հանրապետության Գերագույն խորհրդի պատգամավոր |  | Ազգային ժողովի պատգամավոր |
|  | Հայաստանի Հանրապետության առաջին փոխվարչապետ, Հայաստանի Հանրապետության փոխվարչապետ, | Փոխվարչապետ (առաջին փոխվարչապետ) | Փոխվարչապետ |
|  | Հայաստանի Հանրապետության Մինիստրների խորհրդի նախագահի տեղակալ |  |
|  | Հայաստանի Հանրապետության ազգային անվտանգության խորհրդի քարտուղար | Ազգային անվտանգության խորհրդի քարտուղար | Ազգային անվտանգության խորհրդի քարտուղար |
|  | Հայաստանի Հանրապետության պետական նախարար,  Հայաստանի Հանրապետության նախարար,  Հայաստանի Հանրապետության կառավարության քարտուղար-նախարար,  Հայաստանի Հանրապետության կառավարության աշխատակազմի ղեկավար-նախարար,  Հայաստանի Հանրապետության արտակարգ իրավիճակների պետական վարչության պետ,  Հայաստանի Հանրապետության ընդերքի պետական վարչության պետ,  Հայաստանի Հանրապետության Կառավարությանը առընթեր արտակարգ իրավիճակների վարչության պետ-նախարար,  Եվրասիական տնտեսական հանձնաժողովի կոլեգիայի անդամ | Նախարար | Նախարար |
|  | Հայաստանի Հանրապետության նախարարի առաջին տեղակալ,  Հայաստանի Հանրապետության կառավարության աշխատակազմի ղեկավարի առաջին տեղակալ,  Հայաստանի Հանրապետության ընդերքի պետական վարչության պետի առաջին տեղակալ | Նախարարի տեղակալ | Նախարարի առաջին տեղակալ |
|  | Հայաստանի Հանրապետության նախարարի տեղակալ |  | նախարարի տեղակալ |
|  |  | Բարձրագույն դատական խորհրդի անդամ | Բարձրագույն դատական խորհրդի նախագահ |
|  |  | Բարձրագույն դատական խորհրդի անդամ |
|  | Հայաստանի Հանրապետության կենտրոնական ընտրական հանձնաժողովի նախագահ | Կենտրոնական ընտրական հանձնաժողովի անդամ | Ինքնավար և անկախ պետական մարմնի նախագահ |
|  | Հայաստանի Հանրապետության կենտրոնական ընտրական հանձնաժողովի քարտուղար | Կենտրոնական ընտրական հանձնաժողովի քարտուղար |
|  | Հայաստանի Հանրապետության կենտրոնական ընտրական հանձնաժողովի անդամ | Ինքնավար և անկախ պետական մարմնի անդամ |
|  | Հեռուստատեսության և ռադիոյի հանձնաժողովի ղեկավար | Հեռուստատեսության և ռադիոյի հանձնաժողովի անդամ | Ինքնավար և անկախ պետական մարմնի նախագահ |
|  | Հեռուստատեսության և ռադիոյի հանձնաժողովի ղեկավարի տեղակալ | Ինքնավար և անկախ պետական մարմնի նախագահ տեղակալ |
|  | Հեռուստատեսության և ռադիոյի հանձնաժողովի անդամ |  | Ինքնավար և անկախ պետական մարմնի անդամ |
|  | Հայաստանի Հանրապետության վերահսկիչ պալատի նախագահ | Հաշվեքննիչ պալատի անդամ | Հաշվեքննիչ պալատի նախագահ |
|  | Հայաստանի Հանրապետության վերահսկիչ պալատի նախագահի տեղակալ,  Հայաստանի Հանրապետության վերահսկիչ պալատի խորհրդի անդամ |  | Հաշվեքննիչ պալատի անդամ |
|  | Հայաստանի Հանրապետության Նախագահի աշխատակազմի ղեկավար | Հանրապետության նախագահի աշխատակազմի ղեկավար և նրա տեղակալ | Հանրապետության նախագահի աշխատակազմի ղեկավար |
|  | Հայաստանի Հանրապետության Նախագահի աշխատակազմի ղեկավարի առաջին տեղակալ,  Հայաստանի Հանրապետության Նախագահի աշխատակազմի ղեկավարի տեղակալ | Հանրապետության նախագահի աշխատակազմի ղեկավարի տեղակալ |
|  | Հայաստանի Հանրապետության Ազգային ժողովի աշխատակազմի ղեկավար | Ազգային ժողովի աշխատակազմի ղեկավար և նրա տեղակալ | Ազգային ժողովի աշխատակազմի ղեկավար |
|  | Հայաստանի Հանրապետության Ազգային ժողովի աշխատակազմի ղեկավարի առաջին տեղակալ | Ազգային ժողովի աշխատակազմի ղեկավարի առաջին տեղակալ |
|  | Հայաստանի Հանրապետության Ազգային ժողովի աշխատակազմի ղեկավարի տեղակալ | Ազգային ժողովի աշխատակազմի ղեկավարի տեղակալ |
|  | Հայաստանի Հանրապետության կառավարության աշխատակազմի ղեկավար | Վարչապետի աշխատակազմի ղեկավար և նրա տեղակալ | Վարչապետի աշխատակազմի ղեկավար |
|  | Հայաստանի Հանրապետության կառավարության աշխատակազմի ղեկավարի առաջին տեղակալ | Վարչապետի աշխատակազմի ղեկավարի առաջին տեղակալ |
|  | Հայաստանի Հանրապետության կառավարության աշխատակազմի ղեկավարի տեղակալ | Վարչապետի աշխատակազմի ղեկավարի տեղակալ |
|  | Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահ | Անշարժ գույքի կադաստրի կոմիտեի ղեկավար և նրա տեղակալ | Կառավարությանը ենթակա մարմնի ղեկավար |
|  | Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի առաջին տեղակալ |  | Կառավարությանն ենթակա մարմնի ղեկավարի առաջին տեղակալ |
|  | Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի տեղակալ |  | Կառավարությանը ենթակա մարմնի ղեկավարի տեղակալ |
|  | Հայաստանի Հանրապետության կառավարությանն առընթեր միջուկային անվտանգության կարգավորման պետական կոմիտե նախագահ | Միջուկային անվտանգության կարգավորման կոմիտեի ղեկավար և նրա տեղակալ | Կառավարությանը ենթակա մարմնի ղեկավար |
|  | Հայաստանի Հանրապետության կառավարությանն առընթեր միջուկային անվտանգության կարգավորման պետական կոմիտեի նախագահի առաջին տեղակալ |  | Կառավարությանն ենթակա մարմնի ղեկավարի առաջին տեղակալ |
|  | Հայաստանի Հանրապետության կառավարությանն առընթեր միջուկային անվտանգության կարգավորման պետական կոմիտեի նախագահի տեղակալ |  | Կառավարությանը ենթակա մարմնի ղեկավարի տեղակալ |
|  | Հայաստանի Հանրապետության կառավարությանն առընթեր պետական եկամուտների կոմիտեի նախագահ | Պետական եկամուտների կոմիտեի ղեկավար և նրա տեղակալ | 1. Պետական եկամուտների կոմիտեի նախագահ |
|  | Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալ |  | 2. Պետական եկամուտների կոմիտեի նախագահի առաջին տեղակալ |
|  | ՀՀ կառավարությանն առընթեր պետական եկամուտների կոմիտեի նախագահի տեղակալ |  | 3. Պետական եկամուտների կոմիտեի նախագահի տեղակալ |
|  | Հայաստանի Հանրապետության Ազգային վիճակագրական ծառայության նախագահ | Վիճակագրական կոմիտեի ղեկավար և նրա տեղակալ | Ինքնավար և անկախ պետական մարմնի նախագահ |
|  | Հայաստանի Հանրապետության Ազգային վիճակագրական ծառայության նախագահի տեղակալ |  | Վիճակագրության պետական խորհրդի անդամ-վիճակագրական կոմիտեի նախագահի տեղակալ |
|  | Հայաստանի Հանրապետության կառավարությանն առընթեր քաղաքաշինության պետական կոմիտեի նախագահ | Քաղաքաշինության կոմիտեի ղեկավար և նրա տեղակալ | Կառավարությանը ենթակա մարմնի ղեկավար |
|  | Հայաստանի Հանրապետության կառավարությանն առընթեր քաղաքաշինության պետական կոմիտեի նախագահի տեղակալ |  | Կառավարությանն ենթակա մարմնի ղեկավարի առաջին տեղակալ |
|  | Հայաստանի Հանրապետության կառավարությանն առընթեր պետական կառավարման մարմնի ղեկավարի տեղակալ |  | Կառավարությանը ենթակա մարմնի ղեկավարի տեղակալ |
|  |  | Առողջապահական և աշխատանքի տեսչական մարմնի ղեկավար և նրա տեղակալ | Կառավարությանը ենթակա մարմնի ղեկավար |
|  |  | Կառավարությանն ենթակա մարմնի ղեկավարի առաջին տեղակալ |
|  |  | Կառավարությանը ենթակա մարմնի ղեկավարի տեղակալ |
|  |  | Բնապահպանության և ընդերքի տեսչական մարմնի ղեկավար և նրա տեղակալ | Կառավարությանը ենթակա մարմնի ղեկավար |
|  |  | Կառավարությանն ենթակա մարմնի ղեկավարի առաջին տեղակալ |
|  |  |  | Կառավարությանը ենթակա մարմնի ղեկավարի տեղակալ |
|  |  | Կրթության տեսչական մարմնի ղեկավար և նրա տեղակալ | Կառավարությանը ենթակա մարմնի ղեկավար |
|  |  | Կառավարությանն ենթակա մարմնի ղեկավարի առաջին տեղակալ |
|  |  | Կառավարությանը ենթակա մարմնի ղեկավարի տեղակալ |
|  |  | Շուկայի վերահսկողության տեսչական մարմնի ղեկավար և նրա տեղակալ | Կառավարությանը ենթակա մարմնի ղեկավար |
|  | Կառավարությանն ենթակա մարմնի ղեկավարի առաջին տեղակալ |
|  | Կառավարությանը ենթակա մարմնի ղեկավարի տեղակալ |
|  |  | Սննդամթերքի անվտանգության տեսչական մարմնի ղեկավար և նրա տեղակալ | Կառավարությանը ենթակա մարմնի ղեկավար |
|  | Կառավարությանն ենթակա մարմնի ղեկավարի առաջին տեղակալ |
|  | Կառավարությանը ենթակա մարմնի ղեկավարի տեղակալ |
|  |  | Քաղաքաշինության, տեխնիկական և հրդեհային անվտանգության տեսչական մարմնի ղեկավար և նրա տեղակալ | Կառավարությանը ենթակա մարմնի ղեկավար |
|  | Կառավարությանն ենթակա մարմնի ղեկավարի առաջին տեղակալ |
|  | Կառավարությանը ենթակա մարմնի ղեկավարի տեղակալ |
|  | Հայաստանի Հանրապետության կառավարությանն առընթեր ազգային անվտանգության ծառայության տնօրեն  Հայաստանի Հանրապետության ազգային անվտանգության վարչության պետ | Ազգային անվտանգության ծառայության տնօրեն և նրա տեղակալ | Ազգային անվտանգության ծառայության տնօրեն |
| Հայաստանի Հանրապետության կառավարությանն առընթեր ազգային անվտանգության ծառայության տնօրենի առաջին տեղակալ |  | Ազգային անվտանգության ծառայության տնօրենի առաջին տեղակալ |
| Հայաստանի Հանրապետության ազգային անվտանգության վարչության պետի տեղակալ |  | Ազգային անվտանգության ծառայության տնօրենի տեղակալ |
|  | Հայաստանի Հանրապետության կառավարությանն առընթեր ոստիկանության պետ | Ոստիկանության ղեկավար և նրա տեղակալ | Ոստիկանության պետ |
| Հայաստանի Հանրապետության կառավարությանն առընթեր ոստիկանության պետի առաջին տեղակալ |  | Ոստիկանության պետի առաջին տեղակալ |
| Հայաստանի Հանրապետության կառավարությանն առընթեր ոստիկանության պետի տեղակալ |  | Ոստիկանության պետի տեղակալ |
|  | Հայաստանի Հանրապետության Նախագահի վերահսկողական ծառայության ղեկավար,  Հայաստանի Հանրապետության վարչապետի վերահսկողական ծառայության ղեկավար | Պետական վերահսկողական ծառայության ղեկավար և նրա տեղակալ | Պետական վերահսկողական ծառայության ղեկավար |
|  | Պետական վերահսկողական ծառայության ղեկավարի տեղակալ |
|  | Հայաստանի Հանրապետության ԿԱ ազգային անվտանգության ծառայության պետական պահպանության ծառայության պետ | Պետական պահպանության ծառայության պետ և նրա տեղակալ | Պետական պահպանության ծառայության պետ |
| Հայաստանի Հանրապետության ԿԱ ազգային անվտանգության ծառայության պետական պահպանության ծառայության պետի առաջին տեղակալ | Պետական պահպանության ծառայության պետի առաջին տեղակալ |
| Հայաստանի Հանրապետության ազգային անվտանգության ծառայության պետական պահպանության ծառայության պետի տեղակալ |  | Պետական պահպանության ծառայության պետի տեղակալ |
|  | Հայաստանի Հանրապետության մարզպետ,  1996 թվականի փետրվարի 23-ից մինչև 2009 թվականի մայիսի 31-ը` Երևանի քաղաքապետ, | Մարզպետ և նրա տեղակալ | Մարզպետ |
| Հայաստանի Հանրապետության մարզպետի տեղակալ,  1996 թվականի փետրվարի 23-ից մինչև 2009 թվականի մայիսի 31-ը` Երևանի քաղաքապետի առաջին տեղակալ ,  1996 թվականի փետրվարի 23-ից մինչև 2009 թվականի մայիսի 31-ը` Երևանի քաղաքապետի տեղակալ | Մարզպետի տեղակալ |
|  |  | Դատական դեպարտամենտի ղեկավար | Դատական դեպարտամենտի ղեկավար |
|  | Հայաստանի Հանրապետության սահմանադրական դատարանի աշխատակազմի ղեկավար | Սահմանադրական դատարանի աշխատակազմի ղեկավար | Սահմանադրական դատարանի աշխատակազմի ղեկավար |
|  | Հայաստանի Հանրապետության Նախագահի գլխավոր ռազմական տեսուչ | Գլխավոր ռազմական տեսուչ և նրա տեղակալ | Գլխավոր ռազմական տեսուչ |
| ՀՀ Նախագահի գլխավոր ռազմական տեսուչի առաջին տեղակալ | Գլխավոր տեսուչի առաջին տեղակալ |
| ՀՀ Նախագահի գլխավոր ռազմական տեսուչի տեղակալ | Գլխավոր ռազմական տեսուչի տեղակալ |
|  | Հայաստանի Հանրապետության արդարադատության նախարարության դատական ակտերի գլխավոր հարկադիր կատարող | Հարկադիր կատարումն ապահովող ծառայության ղեկավար | Դատական ակտերի գլխավոր հարկադիր կատարող |
|  | Հայաստանի Հանրապետության արդարադատության նախարարության քրեակատարողական ծառայության պետ | Քրեակատարողական ծառայության ղեկավար | Քրեակատարողական ծառայության պետ |
|  |  | Պրոբացիայի ծառայության ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության արտակարգ իրավիճակների նախարարության փրկարար ծառայության տնօրեն | Փրկարար ծառայության ղեկավար | Փրկարար ծառայության տնօրեն |
|  |  | Սոցիալական ապահովության ծառայության ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության պետական արարողակարգի ծառայության ղեկավար | Պետական արարողակարգի ծառայության ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության կառավարությանն առընթեր միգրացիայի և փախստականների վարչության պետ | Միգրացիոն ծառայության ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության կառավարությանն առընթեր ջրային տնտեսության պետական կոմիտեի նախագահ | Ջրային կոմիտեի ղեկավար | Նախարարությանը ենթակա մարմնի ղեկավար |
|  |  | Գիտության կոմիտեի ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության կառավարությանն առընթեր քաղաքացիական ավիացիայի գլխավոր վարչության պետ | Քաղաքացիական ավիացիայի կոմիտեի ղեկավար | Նախարարությանը ենթակա մարմնի ղեկավար |
|  |  | Զբոսաշրջության կոմիտեի ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության ԶՈՒ գլխավոր շտաբի պետ | Զինված ուժերի գլխավոր շտաբի պետ | Նախարարությանը ենթակա մարմնի ղեկավար |
|  |  | Ռազմարդյունաբերության կոմիտեի ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության կառավարության առընթեր պետական գյուքի վարչության պետ | Պետական գույքի կառավարման կոմիտեի ղեկավար | Նախարարությանը ենթակա մարմնի ղեկավար |
|  |  | Բարձրագույն որակավորման կոմիտեի ղեկավար | Նախարարությանը ենթակա մարմնի ղեկավար |
|  |  | Անտառային կոմիտեի ղեկավար | Նախարարությանը ենթակա մարմնի ղեկավար |
|  |  | Լեզվի կոմիտեի ղեկավար | Նախարարությանը ենթակա մարմնի ղեկավար |
|  | Հայաստանի Հանրապետության մարդու իրավունքների պաշտպան | Մարդու իրավունքների պաշտպան | Մարդու իրավունքների պաշտպան |
|  | Հայաստանի Հանրապետության սահմանադրական դատարանի նախագահ | Սահմանադրական դատարանի դատավոր | Սահմանադրական դատարանի նախագահ |
| Հայաստանի Հանրապետության սահմանադրական դատարանի անդամ | Սահմանադրական դատարանի դատավոր |
|  | Հայաստանի Հանրապետության Ազգային վիճակագրական ծառայության խորհրդի անդամ | Վիճակագրական պետական խորհրդի անդամ | Վիճակագրության պետական խորհրդի անդամ |
|  | Հայաստանի Հանրապետության վճռաբեկ դատարանի նախագահ | Վճռաբեկ, վերաքննիչ և առաջին ատյանի դատարանի դատավոր | Վճռաբեկ դատարանի նախագահ |
| Հայաստանի Հանրապետության վճռաբեկ դատարանի պալատի նախագահ  Եվրասիական տնտեսական միության դատարանի դատավոր | Վճռաբեկ դատարանի պալատի նախագահ, |
| Հայաստանի Հանրապետության վերաքննիչ դատարանի նախագահ |  | Վերաքննիչ դատարանի նախագահ |
| Հայաստանի Հանրապետության վճռաբեկ դատարանի դատավոր |  | Վճռաբեկ դատարանի դատավոր |
| Հայաստանի Հանրապետության վարչական դատարանի նախագահ |  | Վարչական դատարանի նախագահ |
| Հայաստանի Հանրապետության առաջին ատյանի դատարանի նախագահ |  | Առաջին ատյանի դատարանի նախագահ |
| Հայաստանի Հանրապետության վերաքննիչ դատարանի դատավոր |  | Վերաքննիչ դատարանի դատավոր |
| Հայաստանի Հանրապետության վարչական դատարանի դատավոր |  | Վարչական դատարանի դատավոր |
| Հայաստանի Հանրապետության առաջին ատյանի դատարանի դատավոր |  | Առաջին ատյանի դատարանի դատավոր |
|  | Հայաստանի Հանրապետության գլխավոր դատախազ | Գլխավոր դատախազ և նրա տեղակալ | Գլխավոր դատախազ |
| Հայաստանի Հանրապետության գլխավոր դատախազի տեղակալ |  | Գլխավոր դատախազի տեղակալ |
|  |  | Երևան քաղաքի դատախազ | Երևան քաղաքի դատախազ |
|  | Հայաստանի Հանրապետության մարզի դատախազ | Մարզի դատախազի | Մարզի դատախազ |
|  |  | Կայազորի զինվորական դատախազ | Կայազորի զինվորական դատախազ |
|  | Հայաստանի Հանրապետության հատուկ քննչական ծառայության պետ | Հատուկ քննչական ծառայության պետ և նրա տեղակալ | Հատուկ քննչական ծառայության պետ |
| Հայաստանի Հանրապետության հատուկ քննչական ծառայության պետի տեղակալ |  | Հատուկ քննչական ծառայության պետի տեղակալ |
|  | Հայաստանի Հանրապետության քննչական կոմիտեի նախագահ | Քննչական կոմիտեի նախագահ և նրա տեղակալ | Քննչական կոմիտեի նախագահ |
| Հայաստանի Հանրապետության քննչական կոմիտեի նախագահի տեղակալ, |  | Քննչական կոմիտեի նախագահի տեղակալ, |
|  | Հայաստանի Հանրապետության քննչական կոմիտեի զինվորական քննչական գլխավոր վարչության պետ | Քննչական կոմիտեի զինվորական քննչական գլխավոր վարչության պետ | Քննչական կոմիտեի զինվորական քննչական գլխավոր վարչության պետ |
|  |  | Կենտրոնական ընտրական հանձնաժողովի վերահսկիչ-վերստուգիչ ծառայության ղեկավար | Կենտրոնական ընտրական հանձնաժողովի վերահսկիչ-վերստուգիչ ծառայության պետ |
|  |  | Հատուկ հանձնարարություններով դեսպան | Հատուկ հանձնարարություններով դեսպան |
|  | Հայաստանի Հանրապետության Նախագահի գլխավոր խորհրդական  ՀՀ Նախագահի խորհրդական | Հանրապետության նախագահի խորհրդականի, օգնականի և մամուլի քարտուղարի պաշտոններ | Հանրապետության նախագահի խորհրդական |
| Հայաստանի Հանրապետության Նախագահի մամուլի քարտուղար | Հանրապետության նախագահի մամուլի քարտուղար |
| Հայաստանի Հանրապետության Նախագահի օգնական |  | Հանրապետության նախագահի օգնական |
|  | Հայաստանի Հանրապետության վարչապետի գլխավոր խորհրդական | Վարչապետի գլխավոր խորհրդական, խորհրդական, օգնական և մամուլի քարտուղար | Վարչապետի գլխավոր խորհրդական |
| Հայաստանի Հանրապետության վարչապետի խորհրդական | Վարչապետի խորհրդական |
| Հայաստանի Հանրապետության վարչապետի ավագ օգնական  Հայաստանի Հանրապետության վարչապետի օգնական | Վարչապետի օգնական |
| Հայաստանի Հանրապետության վարչապետի մամուլի քարտուղար |  | Վարչապետի մամուլի քարտուղար |
|  | Հայաստանի Հանրապետության Ազգային ժողովի նախագահի գլխավոր խորհրդական,  Հայաստանի Հանրապետության Ազգային ժողովի նախագահի խորհրդական | Ազգային ժողովի նախագահի խորհրդական, օգնական և մամուլի քարտուղար | Ազգային ժողովի նախագահի խորհրդական |
| Հայաստանի Հանրապետության Ազգային ժողովի նախագահի օգնական | Ազգային ժողովի նախագահի օգնական |
| Հայաստանի Հանրապետության Ազգային ժողովի նախագահի մամուլի քարտուղար |  | Ազգային ժողովի նախագահի մամուլի քարտուղար |

Սույն ցանկի 19-24, 35, 37, 41, 43, 45, 47-49 կետերում նշված պաշտոնները զբաղեցնելու ժամանակահատվածները մասնագիտական ստաժում հաշվառվում են 2018 թվականի ապրիլի 9-ից։

ՏԵՂԵԿԱՆՔ-ՀԻՄՆԱՎՈՐՈՒՄ

**«Հայաuտանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագծի ընդունման վերաբերյալ**

**1. Իրավական ակտի անհրաժեշտությունը (նպատակը)**

Ներկայացվող նախագծի ընդունումը պայմանավորված է «Հայաստանի Հանրապետության քաղաքացիական օրենսգրքում լրացումներ կատարելու մասին» ՀՀ 2017թ. դեկտեմբերի 6-ի ՀՕ-238-Ն օրենքով, ինչպես նաև միջազգային կազմակերպությունում աշխատանքային հարաբերությունների մեջ գտնվող անձանց կենսաթոշակի իրավունքի իրացմանն առնչվող հարաբերությունները կարգավորող՝ «Կուտակային կենսաթոշակների մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ 2017թ. դեկտեմբերի 7-ի ՀՕ-216-Ն, «Եկամտային հարկի և սոցիալական վճարի անձնավորված հաշվառման մասին» Հայաստանի Հանրապետության Հանրապետության օրենքում լրացումներ և փոփոխություններ կատարելու մասին» ՀՀ 2017թ. դեկտեմբերի 7-ի ՀՕ-217-Ն, ՀՀ oրենքների ընդունմամբ:

**1.1. Կարգավորման հարաբերությունների ներկա վիճակը և առկա խնդիրները**

Վերը նշված օրենսդրական փոփոխություններով էապես պարզեցվել է պարբերական բնույթ կրող և միանվագ վճարվող դրամական վճարների անկանխիկ եղանակով վճարելու վարչարարությունը:

Մասնավորապես, ՀՀ քաղաքացիական օրենսգրքով, որպես հատուկ հաշիվ, սահմանվել է միանվագ դրամական վճարների հաշիվը՝ միանվագ բնույթ կրող նպաստների և դրամական այլ վճարները, ինչպես նաև սոցիալական ապահովության հաշիվը` կենսաթոշակները և պարբերական բնույթ կրող այլ վճարներն անկանխիկ եղանակով վճարելու համար:

Ընդ որում, թե միանվագ դրամական վճարների հաշիվը և թե սոցիալական ապահովության հաշիվը բանկում բացվում է անձի` լիազոր մարմնի տված տվյալների հիման վրա։

Հարկ է նշել, որ սոցիալական ապահովության հաշվին և միանվագ դրամական վճարների հաշվին առնչվող հարաբերությունների կարգավորումները սահմանված են ՀՀ կառավարության 2020 թվականի մարտի 12-ի N 284-Ն և N 287-Ն որոշումներով, որոնց կիրառմամբ կենսաթոշակները և նպաստները վճարվում են 2020 թվականի հուլիսի 1-ից՝ հաշվի առնելով նշված որոշումներով այդ ժամկետի եռամսյա երկարաձգումները։

«Պաշտոնատար անձանց գործունեության ապահովման, սպասարկման և սոցիալական երաշխիքների մասին» ՀՀ օրենքի (այսուհետ՝ օրենք) 6-րդ հոդվածի 5-րդ մասի համաձայն` օրենքով սահմանված կենսաթոշակը վճարվում է, կենսաթոշակ վճարելը դադարեցվում է, կենսաթոշակ ստանալու իրավունքը դադարեցվում և վերականգնվում է, չվճարված կենսաթոշակի գումարը վճարվում է «Պետական կենսաթոշակների մասին» օրենքով զինվորական կենսաթոշակների համար սահմանված կարգով:

«Պետական կենսաթոշակների մասին» ՀՀ օրենքի 35-րդ հոդվածի 4-րդ մասի համաձայն` կենսաթոշակն անկանխիկ եղանակով վճարելը կենսաթոշակի գումարը կենսաթոշակառուի անվամբ Հայաստանի Հանրապետության քաղաքացիական օրենսգրքով սահմանված կարգով բացված սոցիալական ապահովության հաշվին փոխանցելն է:

Բացի դրանից, օրենքում կատարված փոփոխություններով հստակեցվել է օրենքով սահմանված կենսաթոշակի իրավունք տվող պայմանները, ընդլայնվել է շահառուների շրջանակն ի հաշիվ առնվազն մեկ ժամկետ Հայաստանի Հանրապետության մասնակցությամբ գործող միջազգային դատարանի դատավորի պաշտոնում պաշտոնավարած անձանց, առնվազն մեկ սահմանադրական ժամկետ Հայաստանի Հանրապետության վերահսկիչ պալատի նախագահի պաշտոնն զբաղեցրած կամ վեց տարի Ազգային ժողովի վերահսկիչ պալատի նախագահի պաշտոնն զբաղեցրած անձանց:

**1.2. Առկա խնդրի առաջարկվող լուծումը**

Հաշվի առնելով վերը նշվածը` առաջարկվում է համապատասխան լրացումներ և փոփոխություններ կատարել Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ:

**2. Կարգավորման առարկան**

Վերը նշված օրենսդրական փոփոխություններին համապատասխան` ներկայացվող նախագծով առաջարկվում է`

Օրենքով սահմանված հուղարկավորության նպաստը և միանվագ դրամական օգնությունը վճարել Հայաստանի Հանրապետության կառավարության 2011 թվականի մայիսի 5-ի N 670-Ն որոշմամբ թաղման նպաստը վճարելու համար սահմանված կարգով (Հայաստանի Հանրապետության քաղաքացիական օրենսգրքի 928.8-րդ հոդվածի 1-ին մասով սահմանված կարգով դիմողի անվամբ բանկում բացված միանվագ դրամական վճարների հաշվին փոխանցելու միջոցով),

Եվրասիական տնտեսական հանձնաժողովի կոլեգիայի անդամի պաշտոն զբաղեցնելու ժամանակահատվածը, Եվրասիական տնտեսական միության դատարանի դատավորի պաշտոն զբաղեցնելու ժամանակահատվածը (բացառությամբ՝ իր մեղքով աշխատանքից ազատվելու դեպքերի) հավասարեցնել համապատասխանաբար Հայաստանի Հանրապետության նախարարի և Հայաստանի Հանրապետության վճռաբեկ դատարանի նախագահի պաշտոն զբաղեցնելու ժամանակահատվածին (հիմք են ընդունվել ԵՏՄ համաձայնագրի թիվ 32 հավելվածի 50-րդ և 53-րդ կետերը),

Հստակեցվում է Օրենքով նշանակված կենսաթոշակը, կենսաթոշակ ստանալու իրավունքը դադարեցնելու դեպքում չվճարված կենսաթոշակի գումարը և կենսաթոշակառուի մահվան դեպքում տրվող թաղման նպաստը, հուղարկավորության նպաստը և միանվագ դրամական օգնության գումարը վճարելու կարգը: Կենսաթոշակային ապահովության բնագավառում կենսաթոշակներ, ինչպես նաև միանվագ բնույթի այլ վճարների վճարման միասնականությունն ապահովելու նպատակով նախագծով առաջարկվում է նշված գումարները վճարել «Պետական կենսաթոշակների մասին» Հայաստանի Հանրապետության օրենքով և Հայաստանի Հանրապետության կառավարության 2011 թվականի մայիսի 5-ի N 670-Ն որոշմամբ համապատասխան գումարները վճարելու համար սահմանված կարգով: Նախագծում լուծում է տրվել նաև իրավակիրառական պրակտիկայում առաջացած մի շարք խնդիրների:

Հարկ է նշել, որ ներկայացվել է 1 դիմում՝ ՀՔԾ վարչության պետի պաշտոնից ազատված անձ, որի՝ օրենքով սահմանված կենսաթոշակի իրավունքը կարող է իրացվել նախագծով նախատեսված կարգով:

Առաջարկվում է հստակեցնել նաև 1990 թվականի օգոստոսի 23-ից հետո այն պետական պաշտոնները զբաղեցնելու ժամանակահատվածները, որոնք անվանափոխության պատճառով ներառված չեն օրենքի N 1 հավելված:

Նախագծի ընդունման դեպքում հնարավոր լրացուցիչ ծախսերը նախատեսվում է ֆինանսավորել առկա բյուջետային հատկացումների հաշվին:

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի վերը նշված օրենքների կիրարկումը` Հայաստանի Հանրապետության կառավարության 2014 թվականի հունվարի 28-ի N 895-Ն որոշման դրույթները կհամապատասխանեցվեն այդ օրենքների դրույթներին, ինչպես նաև սոցիալական ապահովության հաշվին և միանվագ դրամական վճարների հաշվին առնչվող հարաբերությունները կարգավորող՝ ՀՀ կառավարության 2020 թվականի մարտի 12-ի N 284-Ն և N 287-Ն որոշումներին։

**ՏԵՂԵԿԱՆՔ**

**«Հայաuտանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Հայաuտանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում էական ավելացումներ կամ նվազեցումներ չեն նախատեսվում:

**ՏԵՂԵԿԱՆՔ**

**«Հայաuտանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտության բացակայության մասին**

«Հայաuտանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա: